CELEX: 32020D2234
Language: hu
Date: 2020-10-23 00:00:00
Title: A Tanács (EU) 2020/2234 határozata (2020. október 23.) az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő aláírásáról és ideiglenes alkalmazásáról

2020.12.30.   
               
               
                  HU
               
               
                  Az Európai Unió Hivatalos Lapja
               
               
                  L 441/1
               
            
         A TANÁCS (EU) 2020/2234 HATÁROZATA
         (2020. október 23.)
         az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő aláírásáról és ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (5) bekezdésével,
         tekintettel a Horvátország csatlakozási okmányára és különösen annak 6. cikke (2) bekezdésének második albekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodást (1) (a továbbiakban: megállapodás) 2012. június 29-én aláírták, és IV. (Kereskedelem) részét a 271. cikk kivételével a megállapodás 353. cikkének (4) bekezdése alapján az Unió, valamint Honduras, Nicaragua és Panama között 2013. augusztus 1-je, az Unió, valamint Costa Rica és Salvador között 2013. október 1-je, az Unió és Guatemala között pedig 2013. december 1-je óta alkalmazzák.
                  
               
                     (2)
                  
                  
                     2012. szeptember 24-én a Tanács felhatalmazta a Bizottságot, hogy tárgyalásokat kezdjen Közép-Amerikával a megállapodáshoz csatolt, a Horvát Köztársaság Unióhoz történő csatlakozásának figyelembevétele céljából készült jegyzőkönyv (a továbbiakban: jegyzőkönyv) megkötéséről.
                  
               
                     (3)
                  
                  
                     A tárgyalások 2019. június 27-én sikeresen lezárultak.
                  
               
                     (4)
                  
                  
                     A jegyzőkönyvet alá kell írni és a hatálybalépéséhez szükséges eljárások lezárultáig ideiglenesen alkalmazni kell,
                  
               ELFOGADTA EZT A HATÁROZATOT:
         
            1. cikk
            A Tanács engedélyezi az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodáshoz csatolt, Horvátország Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírását, az említett jegyzőkönyv megkötésére is figyelemmel (2).
         
         
            2. cikk
            A Tanács elnöke felhatalmazást kap, hogy kijelölje a jegyzőkönyvnek az Unió és tagállamai nevében történő aláírására jogosult személyt.
         
         
            3. cikk
            A jegyzőkönyvet annak 12. cikke (3) bekezdésével összhangban a hatálybalépéséhez szükséges eljárások lezárultáig ideiglenesen alkalmazni kell (3).
         
         
            4. cikk
            Ez a határozat az elfogadásának napján lép hatályba.
         
         
            Kelt Luxembourgban, 2020. október 23-án.
            
               
                  a Tanács részéről
               
               
                  az elnök
               
               S. SCHULZE
            
         
         
            (1)  HL L 346., 2012.12.15., 3. o.
         
         
            (2)  Lásd e Hivatalos Lap xx. oldalát.
         
            (3)  A megállapodás ideiglenes alkalmazásának kezdő időpontját a Tanács Főtitkársága az Európai Unió Hivatalos Lapjában teszi közzé.